# 苏轼《减字木兰花》系列诗词表达的是什么感情？

来源：网络 作者：琴心剑胆 更新时间：2025-06-03

*中国诗词文化源远流长，博大精深!今天小编给大家整理了苏轼的《减字木兰花》系列诗词的相关内容，不知能否帮助大家拓展一些知识?　　《减字木兰花·神闲意定》　　神闲意定。万籁收声天地静。玉指冰弦。未动宫商意已传。　　悲风流水。写出寥寥千古意。...*

　　中国诗词文化源远流长，博大精深!今天小编给大家整理了苏轼的《减字木兰花》系列诗词的相关内容，不知能否帮助大家拓展一些知识?

　　《减字木兰花·神闲意定》

　　神闲意定。万籁收声天地静。玉指冰弦。未动宫商意已传。

　　悲风流水。写出寥寥千古意。归去无眠。一夜余音在耳边。

　　《减字木兰花·银铮旋品》

　　银铮旋品。不用缠头千尺锦。妙思如泉。一洗闲愁十五年。

　　为公少止。起舞属公公莫起。风里银山。摆撼鱼龙我自闲。

　　《减字木兰花·柔和性气》

　　柔和性气。雅称佳名呼懿懿。解舞能讴。绝妙年中有品流。

　　眉长眼细。淡淡梳妆新绾髻。懊恼风情。春著花枝百态生。

　　《减字木兰花·莺初解语》

　　莺初解语。最是一年春好处。微雨如酥。草色遥看近却无。

　　休辞醉倒。花不看开人易老。莫待春回。颠倒红英间绿苔。

　　《减字木兰花·江南游女》

　　江南游女。问我何年归得去。雨细风微。雨足如霜挽纻衣。

　　江亭夜语。喜见京华新样舞。莲步轻飞。迁客今朝始是归。

　　《减字木兰花·娇多媚煞》

　　娇多媚煞。体柳轻盈千万态。殢主尤宾。敛黛含颦喜又瞋。

　　徐君乐饮。笑谑从伊情意恁。脸嫩敷红。花倚朱阑里住风。

　　《减字木兰花·双鬟绿坠》

　　双鬟绿坠。娇眼横波眉黛翠。妙舞蹁跹。掌上身轻意态妍。

　　曲穷力困。笑倚人旁香喘喷。老大逢欢。昏眼犹能仔细看。

　　《减字木兰花·天真雅丽》

　　天真雅丽。容态温柔心性慧。响亮歌喉。遏住行云翠不收。

　　妙词佳曲。啭出新声能断续。重客多情。满劝金卮玉手擎。

　　《减字木兰花·空床响琢》

　　空床响琢。花上春禽冰上雹。醉梦尊前。惊起湖风入坐寒。

　　转关镬索。春水流弦霜入拨。月堕更阑。更请宫高奏独弹。

　　《减字木兰花·回风落景》

　　回风落景。散乱东墙疏竹影。满坐清微。入袖寒泉不湿衣。

　　梦回酒醒。百尺飞澜鸣碧井。雪洒冰麾。散落佳人白玉肌。

　　《减字木兰花·海南奇宝》

　　海南奇宝。铸出团团如栲栳。曾到昆仑。乞得山头玉女盆。

　　绛州王老。百岁痴顽推不倒。海口如门。一派黄流已电奔。

　　《减字木兰花·郑庄好客》

　　郑庄好客。容我尊前先堕帻。落笔生风。籍籍声名不负公。

　　高山白早。莹骨冰肤那解老。从此南徐。良夜清风月满湖。

　　《减字木兰花·云鬟倾倒》

　　云鬟倾倒。醉倚阑干风月好。凭仗相扶。误入仙家碧玉壶。

　　连天衰草。下走湖南西去道。一舸姑苏。便逐鸱夷去得无。

　　《减字木兰花·闽溪珍献》

　　闽溪珍献。过海云帆来似箭。玉座金盘。不贡奇葩四百年。

　　轻红酿白。雅称佳人纤手擘。骨细肌香。恰是当年十八娘。

　　《减字木兰花·贤哉令尹》

　　贤哉令尹。三仕已之无喜愠。我独何人。犹把虚名玷缙绅。

　　不如归去。二顷良田无觅处。归去来兮。待有良田是几时。

　　《减字木兰花·玉觞无味》

　　玉觞无味。中有佳人千点泪。学道忘忧。一念还成不自由。

　　如今未见。归去东园花似霰。一语相开。匹似当初本不来。

　　《减字木兰花·春光亭下》

　　春光亭下。流水如今何在也。岁月如梭。白首相看拟奈何。

　　故人重见。世事年来千万变。官况阑珊。惭愧青松守岁寒。

　　《减字木兰花·惟熊佳梦》

　　惟熊佳梦。释氏老君亲抱送。壮气横秋。未满三朝已食牛。

　　犀钱玉果。利市平分沾四坐。多谢无功。此事如何到得侬。

　　《减字木兰花·晓来风细》

　　晓来风细。不会鹊声来报喜。却羡寒梅。先觉春风一夜来。

　　香笺一纸。写尽回文机上意。欲卷重开。读遍千回与万回。

　　《减字木兰花·天台旧路》

　　天台旧路。应恨刘郎来又去。别酒频倾。忍听阳关第四声。

　　刘郎未老。怀恋仙乡重得到。只恐因循。不见如今劝酒人。

　　《减字木兰花·双龙对起》

　　双龙对起。白甲苍髯烟雨里。疏影微香。下有幽人昼梦长。

　　湖风清软。双鹊飞来争噪晚。翠颭红轻。时下凌宵百尺英。

　　《减字木兰花·琵琶绝艺》

　　琵琶绝艺。年纪都来十一二。拨弄么弦。未解将心指下传。

　　主人瞋小。欲向东风先醉倒。已属君家。且更从容等待他。

　　《减字木兰花·云容皓白》

　　云容皓白。破晓玉英纷似织。风力无端。欲学杨花更耐寒。

　　相如未老。梁苑犹能陪俊少。莫惹闲愁。且折江梅上小楼。

　　《减字木兰花·玉房金蕊》

　　玉房金蕊。宜在玉人纤手里。淡月朦胧。更有微微弄袖风。

　　温香熟美。醉慢云鬟垂两耳。多谢春工。不是花红是玉红。

　　《减字木兰花·天然宅院》

　　天然宅院。赛了千千并万万。说与贤知。表德元来是胜之。

　　今来十四。海里猴儿奴子是。要赌休痴。六只骰儿六点儿。

　　《减字木兰花·凭谁妙笔》

　　凭谁妙笔。横扫素缣三百尺。天下应无。此是钱塘湖上图。

　　一般奇绝。云淡天高秋夜月。费尽丹青。只这些儿画不成。

　　《减字木兰花·已卯儋耳春词》

　　春牛春杖。无限春风来海上。便与春工。染得桃红似肉红。

　　春幡春胜。一阵春风吹酒醒。不似天涯。卷起杨花似雪花。

　　《减字木兰花·二月十五夜与赵德麟小酌聚星堂》

　　春庭月午。摇荡香醪光欲舞。步转迥廊。半落梅花婉娩香。

　　轻云薄雾。总是少年行乐处。不似秋光。只与离人照断肠。

　　免责声明：以上内容源自网络，版权归原作者所有，如有侵犯您的原创版权请告知，我们将尽快删除相关内容。

本文档由028GTXX.CN范文网提供，海量范文请访问 https://www.028gtxx.cn